拳經總歌 - 陳王庭
縱放屈伸人莫知，諸靠纏繞我皆依。
劈打推壓得進步，搬撂橫採也難敵。
鉤掤逼攬人人曉，閃驚取巧有誰知？
佯輸詐走誰云敗？引誘回衝致勝歸。
滾拴搭掃靈微妙，橫直劈砍奇更奇。
截進遮攔穿心肘，迎風接步紅炮捶；
二換掃壓掛面腳，左右邊簪庄跟腿；
截前壓後無縫鎖，聲東擊西要熟識。
上籠下提君須記，進攻退閃莫遲遲。
藏頭蓋面天下有，攢心剁脅世間稀。
教師不識此中理，難將武藝論高低。